สยอง เซียนไก่ตกรถปิกอัพ 18ล้อขยี้เละคาถนน 5 ศพ 
เกิดอุบัติเหตุมีผู้เสียชีวิต 5 ศพ ที่ จ.นครศรีธรรมราช รถปิกอัพนำชาวบ้านออกจากบ่อนชนไก่ ถึงจุดยูเทิร์นถูกรถวิ่งเบียดจนเสียหลักหมุนข้ามเลน คนนั่งกระบะหลังตกลงไปนอนกลิ้งบนถนน ถูกรถ 18 ล้อบรรทุกน้ำมันเหยียบขยี้เละ 5 ศพ เจ็บสาหัสอีก 3 ,เมื่อเวลา 18.30 น. วันที่ 26 ม.ค. 58 ร.ต.ท.อดุลย์ ชูเสน พงส.สภ.ชะเมา อ.เมืองนครศรีธรรมราช รับแจ้งเกิดอุบัติเหตุบนถนนสายนครศรีธรรมราช-หัวไทร ตรงข้างปั๊มน้ำมันสนองผล หมู่ 6 บ้านชะเมา ต.ท่าเรือ อ.เมือง จ.นครศรีธรรมราช มีผู้เสียชีวิต 5 ราย สาหัส 3 ราย เจ้าหน้าที่มูลนิธิใต้เต็กตึ๊งนครศรีธรรมราช นำส่ง รพ.มหาราชนครศรีธรรมราช,ที่เกิดเหตุบนถนนฝั่งขาออกเมือง มุ่งหน้า อ.หัวไทร เจ้าหน้าที่พบศพนอนเรียงรายเกลื่อนถนนจำนวน 5 ศพ ทราบชื่อในเวลาต่อมา นายอำนาจ ดีด้วง อายุ 50 ปี นางอนิสา กุลเนตร อายุ 50 ปี นายเนียม ศรีเพชร อายุ 45 ปี นายปรีชา รัตนวิเชียร อายุ 50 ปี และนายสมรักษ์ ขุนละเอียด ทั้งหมดเป็นชาวบ้าน ม.8 ต.บางจาก อ.เมืองนครศรีธรรมราช,ทั้งนี้ แต่ละศพสภาพถูกรถพ่วง 18 ล้อ บรรทุกน้ำมันเหยียบทับร่างกาย แขนขาขาดเกลื่อนถนน ส่วนผู้บาดเจ็บสาหัส 3 ราย ยังไม่ทราบชื่อ,ในที่เกิดเหตุพบรถกระบะโตโยต้า ไทเกอร์ สีเทา ตอนครึ่ง หมายเลขทะเบียน 3881 นครศรีธรรมราช จอดอยู่บริเวณใกล้จุดยูเทิร์น และห่างไปประมาณ 200 เมตร พบรถเทรลเลอร์ พ่วง 18 ล้อ ยี่ห้ออีซูซุ สีทอง บรรทุกน้ำมันของ บริษัท ทรานสปอร์ต จำกัด หมายเลขทะเบียน 70-1858 ปัตตานี,จากการสอบสวนทราบว่า รถกระบะคันเกิดเหตุมีคนนั่งมาทั้งหมด 11 คน โดยนั่งอยู่ตอนท้าย 5 คน ไม่ทราบว่าผู้ใดเป็นคนขับ วิ่งออกมาจากบ่อนไก่ชนแห่งหนึ่งใน อ.เฉลิมพระเกียรติ จ.นครศรีธรรมราช มุ่งหน้าเข้าเมือง ถึงที่เกิดเหตุซึ่งเป็นบริเวณใกล้จุดยูเทิร์น มีรถยนต์คันหนึ่งไม่ทราบสีและยี่ห้อ เบียดรถกระบะคันดังกล่าว ทำให้รถเสียการทรงตัวหมุนคว้าง ก่อนพุ่งข้ามเลนไปฝั่งตรงข้าม,จังหวะนั้น คนที่นั่งมาท้ายรถกระบะ ได้ตกจากรถไป 5 คนกระเด็นนอนกองบนพื้นถนนฝั่งขาออกเมือง เป็นจังหวะเดียวกับที่รถบรรทุกเทรลเลอร์พ่วง 18 ล้อ บรรทุกน้ำมันวิ่งสวนมาด้วยความเร็ว เบรกไม่ทันพุ่งเหยียบทับร่างขยี้ทั้ง 5 คนเสียชีวิต แขนขาลำตัวขาด สยดสยองทั้ง 5 ศพ และมีคนเจ็บอีก 3 ราย ถูกนำส่ง รพ.มหาราชนครศรีธรรมราช อาการสาหัสทั้ง 3 ราย ส่วนคนขับรถพ่วงได้เข้ามอบตัวในเวลาต่อมา.
เกิดอุบัติเหตุมีผู้เสียชีวิต 5 ศพ ที่ จ.นครศรีธรรมราช รถปิกอัพนำชาวบ้านออกจากบ่อนชนไก่ ถึงจุดยูเทิร์นถูกรถวิ่งเบียดจนเสียหลักหมุนข้ามเลน คนนั่งกระบะหลังตกลงไปนอนกลิ้งบนถนน ถูกรถ 18 ล้อบรรทุกน้ำมันเหยียบขยี้เละ 5 ศพ สาหัส 3
ชนตาย5ศพ,ขยี้เละ5ศพ,ตกรถปิกอัพ,18ล้อทับ,อุบัติเหตุ,นครศรีธรรมราช,ข่าวภูมิภาค,ไทยรัฐออนไลน์